Τα θυμάμαι και…
Πάντα δυσκολευόμουν να πιστέψω ότι υπάρχει κακία στους ανθρώπους.
Μέχρι που τον γνώρισα…
και γνώρισα την κακία από πρώτο χέρι.
ΕΤΗΣΙΩΣ, ΟΙ ΗΠΑ ΜΕΤΡΟΥΝ ΠΑΝΩ ΑΠΟ ΤΡΙΑ ΕΚΑΤ. ΠΕΡΙΣΤΑΤΙΚΑ
ΠΑΡΕΝΟΧΛΗΤΙΚΗΣ ΠΑΡΑΚΟΛΟΥΘΗΣΗΣ
ΤΟ 80 ΤΟΙΣ ΕΚΑΤΟ ΤΩΝ ΓΥΝΑΙΚΩΝ ΠΟΥ ΕΠΕΣΑΝ ΘΥΜΑ ΠΡΩΗΝ ΣΥΝΤΡΟΦΟΥ
ΕΧΟΥΝ ΒΙΩΣΕΙ ΚΑΙ ΕΝΔΟΟΙΚΟΓΕΝΕΙΑΚΗ ΒΙΑ
Να χτυπήσω γυναίκα;
Δεν είναι κάτι που θα έκανα.
Να σηκώσω χέρι επάνω τους, να τις κακοποιήσω.
Δεν είναι του χαρακτήρα μου.
ΑΥΤΗ ΕΙΝΑΙ Η ΙΣΤΟΡΙΑ ΤΗΣ ΥΠΟΘΕΣΗΣ ΥΠ' ΑΡΙΘΜΟ 14CT-CR00624-01
ΜΟΡΙΣΟΝ, Τ.
Δεν μ' αρέσει να μου λένε ψέματα ή να με εκμεταλλεύονται.
Όταν νιώθω ότι με εκμεταλλεύονται,
θα δεις μια πλευρά του χαρακτήρα μου που δεν θα είναι καλή.
ΜΙΑ ΣΕΙΡΑ ΤΟΥ NETFLIX
Καλύτερα να με θεωρούν δολοφόνο παρά στόκερ.
Ήθελα να νιώθει την ένταση ότι την παρακολουθούν.
Στόκερ γίνεται οποιοσδήποτε.
Είναι λόγια της φαντασίας.
Δεν είμαι τόσο τρελός ακόμα.
ΤΖΕΦΕΡΣΟΝ ΣΙΤΙ, ΜΙΖΟΥΡΙ
ΣΩΦΡΟΝΙΣΤΙΚΟ ΚΑΤΑΣΤΗΜΑ ΤΖΕΦΕΡΣΟΝ ΣΙΤΙ
Με λένε Τέρι Ντουέιν Μόρισον.
Φυλακίστηκα για παρενοχλητική παρακολούθηση.
Μου επέβαλαν τέσσερα χρόνια.
Μεγάλωσα στο Ντάλας του Τέξας.
Ήμουν λίγο αντιδραστικός.
ΤΕΡΙ ΜΟΡΙΣΟΝ
Δεν πήγα σχολείο, όπως έπρεπε.
Ένιωθα μειονεκτικά, επειδή η μητέρα μου δούλευε.
Ο πατέρας μου ήταν οδηγός φορτηγού, έτσι δεν είχα αρκετή στήριξη.
Κάποιον να με ενθαρρύνει.
Είδα τον πατέρα μου να κακοποιεί τη μάνα μου.
Έχω άλλα τρία αδέρφια.
Μικροί, όταν ο πατέρας ήθελε να κακοποιήσει τη μάνα μου, παρεμβαίναμε.
Μπαίναμε μπροστά και χτυπούσε εμάς αντί τη μητέρα μου,
επειδή δεν της άξιζε να τη χτυπούν.
Το έσκασα από το σπίτι.
Από τα 11 μέχρι τα 17 μου ήμουν σε συμμορίες.
ΣΤΑ 50 ΤΟΥ, ΣΕ ΜΙΑ ΙΣΤΟΣΕΛΙΔΑ ΓΝΩΡΙΜΙΩΝ,
Ο ΜΟΡΙΣΟΝ ΓΝΩΡΙΣΕ ΤΗ "ΣΕΪΝΤΙ", ΜΙΑ 54ΧΡΟΝΗ ΝΟΣΟΚΟΜΑ
Γνώρισα την πρώην μου σε ιστοσελίδα γνωριμιών.
Ήμαστε συνομήλικοι.
Ήταν ανεξάρτητη.
Δεν ήταν απαιτητική.
Ήταν άνθρωπος του σπιτιού. Αυτό με τράβηξε πάνω της.
Στο πρώτο μας ραντεβού, με πήρε στη δουλειά.
Δούλευα σε ένα εστιατόριο και ήθελε να έρθει.
Την κάλεσα να φάμε μαζί.
Ένιωσα καλά.
Ήταν καλή γυναίκα.
Περνούσαμε πολύ χρόνο μαζί, γυρίζαμε με τα ποδήλατα,
πηγαίναμε σινεμά, κάναμε διάφορα που μου αρέσει να κάνω.
Ονομάζομαι Σέιντι και υπήρξα θύμα παρενοχλητικής συμπεριφοράς.
Γνώρισα τον Τέρι γύρω στον Μάιο ή Ιούνιο του 2013.
Κάποιοι συνάδελφοι ασχολούνταν πολύ με τις ιστοσελίδες γνωριμιών,
και με έπεισαν να μπω κι εγώ. Και το έκανα.
"ΣΕΪΝΤΙ"
Είχα κάποιες προηγούμενες σχέσεις προτού γνωρίσω τον Τέρι.
Η πρώτη εντύπωση ήταν ότι ήταν ντροπαλός και συμπαθητικός.
Είχαμε καλή επικοινωνία.
Ανταλλάξαμε τηλέφωνα και αρχίσαμε να στέλνουμε μηνύματα.
Θυμάμαι που σκέφτηκα ότι δεν ήταν ο τύπος μου.
Και μετά…
περίπου τον καιρό που θα έχανα τη δουλειά μου,
ήθελα κάποιον να μιλήσω και έτσι εξελίχθηκε.
Για δυο τρεις μήνες,
της έστελνα μήνυμα κάθε πρωί, να την καλημερίσω.
Και έκανε το ίδιο σε μένα.
Βγαίναμε για κανένα τρίμηνο.
Με ρωτούσε
"Γιατί δεν μετακομίζεις σπίτι μου;"
Εγώ άλλαζα θέμα, επειδή, όπως σας είπα,
δεν ήθελα κάποια σχέση
με πλήρη δέσμευση.
ΙΟΥΝΙΟΣ
ΟΤΑΝ ΑΛΛΑΞΑΝ ΟΙ ΣΥΝΘΗΚΕΣ ΤΟΥ ΜΟΡΙΣΟΝ, ΜΕΤΑΚΟΜΙΣΕ ΣΤΟ ΔΙΑΜΕΡΙΣΜΑ ΤΗΣ ΣΕΪΝΤΙ
Τον έδιωξαν από το σπίτι που έμενε και τον λυπήθηκα.
Του είπα να μείνει μαζί μου.
Θυμάμαι ότι όταν μετακόμισε, του είπα
ότι έναν χρόνο αργότερα που θα τελείωνα τη σχολή,
θα μετακόμιζα χωρίς αυτόν.
Στις αρχές, ήταν εντάξει. Τα συνηθισμένα.
Μαγειρεύαμε, δουλεύαμε, βλέπαμε τηλεόραση.
Μετά, σταδιακά, τον έβλεπα να αλλάζει.
Έγινε λίγο κτητικός.
Για παράδειγμα, αν καθόμουν στην κουζίνα στον υπολογιστή,
κι αυτός καθόταν στο καθιστικό και έβλεπε τηλεόραση,
ήθελε να κάθομαι δίπλα του συνεχώς.
Εγώ δεν καταλάβαινα γιατί δεν μπορούσα να κάνω ό,τι θέλω,
αφού αυτός έκανε ό,τι ήθελε.
Τότε ήταν που σκέφτηκα ότι είχα κάνει λάθος.
Η σχέση μας χειροτέρεψε έναν μήνα αφότου μετακόμισα.
Ήρθαν κάποιοι τύποι στο σπίτι δυο τρεις φορές
να επιστρέψουν ταινίες, μου ζήτησε να μαγειρέψω
με φαγητό που ήταν εκεί, δεν το είχα βάλει εγώ στο ψυγείο.
Και τη ρώτησα…
"Πού το βρήκες;"
Δεν μου έδινε απαντήσεις.
Είχα αισθήματα γι' αυτήν.
Ήθελα να ξέρω αν με απατούσε.
Δεν μου έδινε απαντήσεις, όμως.
Προσπαθούσα να βρω τρόπους να τον ξεφορτωθώ
και του είπα να βρει σπίτι,
επειδή δεν ταιριάζαμε.
Μόλις του το είπα,
τότε ήταν που ξεκίνησε η βία.
Ένα βράδυ, ενώ είχαμε δει τηλεόραση, καθόμασταν στον καναπέ
και μιλούσαμε.
Ο Τέρι είχε μιλήσει για κάποιες αλλαγές στη ζωή του,
και του είπα "Αν θέλεις να αλλάξεις τη ζωή σου προς το καλύτερο
πρέπει να αφήσεις τη νοοτροπία της συμμορίας,
επειδή δεν θα σε βγάλει πουθενά".
Έμεινε σιωπηλός, δεν είπε λέξη.
Πήγε για ύπνο
και εγώ έμεινα να βλέπω τηλεόραση για ακόμα ένα μισάωρο
και μετά πήγα κι εγώ για ύπνο.
Ήμουν έτοιμη να με πάρει ο ύπνος
και ξαφνικά σήκωσε το πόδι του
και με έσπρωξε κάτω από το κρεβάτι.
Σερνόμουν στο πάτωμα μισοκοιμισμένη
και θυμάμαι ότι σκέφτηκα
"Ίσως να τεντώθηκε και να μην το ήθελε".
Ήμουν κάπως αποχαυνωμένη, μισοκοιμισμένη,
έτσι ξάπλωσα ξανά και απ' τη μια στιγμή στην άλλη
ήταν πάνω μου με τα χέρια του στον λαιμό μου.
Ήμουν σαν πάνινη κούκλα, σπαρταρούσα στο κρεβάτι.
Και…
Νόμιζα ότι ήρθε το τέλος.
Στο κεφάλι μου άκουγα μια φωνή που έλεγε
"Μην παλέψεις, άσ' το. Σε λίγο θα τελειώσει".
Σταμάτησε, σηκώθηκε
και βγήκε από το δωμάτιο.
Μετά, σηκώθηκα και πήγα στο μπάνιο.
Το άσπρο του ματιού μου ήταν κατακόκκινο.
Είχα αιμορραγία στα έντερα τρεις μέρες συνεχόμενες.
Πιστεύω ότι έφτασα κοντά στον θάνατο.
Μια Παρασκευή βράδυ γυρίσαμε στο σπίτι,
είχαμε πάει στα εγγόνια της.
Εγώ έπρεπε να πάω δουλειά το πρωί.
Το επόμενο πρωί ξυπνάει και είχε μαυρισμένο μάτι.
Μου είπε ότι τη χτύπησα. Εγώ είπα "Όχι".
Όταν ξεκινήσαμε τη σχέση μας,
της είπα "Αν σηκώσω ποτέ χέρι πάνω σου, πάρε αστυνομία".
Όταν μου το είπε, της είπα "Όχι, δεν σε χτύπησα".
Ή θα βγήκε το βράδυ ή το έκανε μόνη της.
Δεν έχω ιδέα.
Ικανή την έχω.
ΙΟΥΝΙΟΣ
ΔΕΚΕΜΒΡΙΟΣ
ΛΙΓΟΥΣ ΜΗΝΕΣ ΜΕΤΑ, Η ΣΕΪΝΤΙ ΕΦΥΓΕ ΚΑΙ ΠΗΓΕ ΝΑ ΜΕΙΝΕΙ ΜΕ ΤΗΝ ΚΟΡΗ ΤΗΣ
Έφυγα παίρνοντας λίγα ρούχα για να περάσω
και άφησα πολλά πράγματά μου στο διαμέρισμα.
Ένα βράδυ, μου έστειλε πολλά μηνύματα,
λέγοντάς μου ότι είχε πλύνει όλα μου τα ρούχα με χλωρίνη,
ότι είχε καταστρέψει τις φωτογραφίες μου, τα προσωπικά μου αντικείμενα,
τα παπούτσια μου.
Κι ότι τα είχε πετάξει στα σκουπίδια.
ΟΙ ΣΑΒΟΥΡΕΣ ΣΟΥ ΕΙΝΑΙ ΣΤΑ ΣΚΟΥΠΙΔΙΑ
ΤΑ ΡΟΥΧΑ ΚΑΙ ΟΙ ΦΩΤΟΓΡΑΦΙΕΣ ΣΟΥ ΕΙΝΑΙ ΕΞΩ, ΕΛΑ ΠΑΡ' ΤΑ
Έστελνε 50 μηνύματα τη μέρα.
ΕΞΩ ΑΠΟ ΤΟ ΣΠΙΤΙ ΜΟΥ ΚΑΙ ΜΗΝ ΠΑΤΗΣΕΙΣ
Όλα με κακία.
ΤΑ ΠΕΤΑΞΑ, ΧΕΣΤΗΚΑ ΓΙΑ ΣΕΝΑ
ΕΒΑΛΑ ΧΛΩΡΙΝΗ ΠΑΝΤΟΥ ΠΕΤΑΞΑ ΤΙΣ ΦΩΤΟΓΡΑΦΙΕΣ ΣΟΥ
ΟΛΑ ΕΔΩ ΜΕΣΑ ΕΙΝΑΙ ΣΤΟΧΟΣ
Άφηνε σημειώματα στο σπίτι της ξαδέρφης μου.
Περνούσε από το σπίτι της κόρης μου και άφηνε γράμματα
λέγοντας "Σ' αγαπώ, δεν το πιστεύω ότι το κάνεις αυτό".
Τότε ήταν που σκέφτηκα "Αυτός είναι στόκερ".
Είχα φοβηθεί.
Αν ένιωθα ότι ένα αυτοκίνητο με ακολουθούσε πολλή ώρα…
σχεδίαζα στο μυαλό μου τον πιο γρήγορο δρόμο για την αστυνομία.
Βρισκόμουν σε μια αδιάκοπη επιφυλακή.
Είναι πολύ τρομακτικό.
ΚΑΛΩΣ ΗΡΘΑΤΕ ΣΤΟ ΜΙΖΟΥΡΙ
Η πιο επικίνδυνη στιγμή για να φύγει μια γυναίκα από κακοποιητική σχέση
είναι όταν ανοίγει την πόρτα και φεύγει.
Στην περίπτωση αυτή, όταν έφυγε η Σέιντι…
η ζωή της τέθηκε σε κίνδυνο.
Ονομάζομαι Άντζελα Χερς
και είμαι διευθύντρια
της Υπηρεσίας Βιασμού και Κακοποίησης στο Τζέφερσον του Μιζούρι.
Όταν το θύμα αρχίζει να αναγνωρίζει
ότι βρίσκεται σε μια σχέση που δεν είναι υγιής,
ότι έχει απομονωθεί,
ότι το ελέγχει ένα άλλο άτομο,
και λαμβάνει μέτρα για να μειώσει αυτόν τον έλεγχο,
τότε είναι που ο θύτης νιώθει απειλή.
Όταν η Σέιντι πήρε τον έλεγχο της ζωής της
και πήρε αποφάσεις για να φύγει από τη σχέση αυτή,
αυτό δημιούργησε μια κατάσταση…
πανικού, αν θέλετε, στον Μόρισον.
Η ΑΝΤΖΕΛΑ ΧΕΡΣ ΜΕΛΕΤΗΣΕ ΤΑ ΓΡΑΜΜΑΤΑ
ΠΟΥ ΕΣΤΕΙΛΕ Ο ΜΟΡΙΣΟΝ ΣΤΗ ΣΕΪΝΤΙ ΑΦΟΤΟΥ ΕΦΥΓΕ
Όταν λέει "Ξέρω πότε προσέχεις τα παιδιά",
παίρνει τις καθημερινές ασχολίες, που είναι μέρος της ζωής της.
Πάει στη σχολή, βλέπει τα εγγόνια της, επισκέπτεται συγγενείς,
και τα χρησιμοποιεί με τρόπο που εκείνη νιώθει ανασφάλεια,
όπου και να είναι, ό,τι και να κάνει
ή ό,τι μέτρα και αν έλαβε για προστασία.
ΞΕΡΩ ΠΟΤΕ ΕΙΣΑΙ ΣΤΗ ΣΧΟΛΗ, ΣΤΑ ΠΑΙΔΙΑ
ΠΟΥ ΣΤΑΜΑΤΑΣ ΚΑΙ ΓΙΑ ΠΟΣΟ
Το κάνει για να της πει "Τρέξε, αλλά δεν μπορείς να κρυφτείς.
Εγώ έχω τον έλεγχο, ξέρω τι συμβαίνει.
Δεν θα μου ξεφύγεις ποτέ".
Φανταστείτε κάποιον να ζει έτσι συνεχώς.
Αυτό παθαίνουν τα θύματα παρενοχλητικής παρακολούθησης.
Έτσι πρέπει να ζουν.
ΔΕΚΕΜΒΡΙΟΣ
ΜΑΡΤΙΟΣ
ΜΕΤΑ ΑΠΟ ΤΡΕΙΣ ΜΗΝΕΣ ΣΤΗΝ ΚΟΡΗ ΤΗΣ, Η ΣΕΪΝΤΙ ΕΦΥΓΕ ΝΑ ΚΡΥΦΤΕΙ
Στην περίπτωση της Σέιντι, έκανε όλα όσα μπορούσε
για να ξεφύγει από αυτόν τον άνθρωπο,
και κατανοώ τον λόγο που κρύφτηκε.
Το βλέπουμε αυτό με πολλές κακοποιημένες γυναίκες,
πρέπει να πάνε σε ένα μέρος που είναι ασφαλές, προστατευμένο,
όπου δεν μπορούν να τις βρουν,
επειδή δεν είναι ασφαλείς εκεί που είναι.
Το να κρυφτεί ήταν η τελευταία της επιλογή για να επιβιώσει.
Αυτή η γυναίκα είχε άγιο που δεν σκοτώθηκε.
Όταν κρύφτηκα,
ο Τέρι συνέχισε να παρενοχλεί εμένα και την οικογένειά μου.
Μου έστελνε εφαρμογές για να εντοπίσει την τοποθεσία μου.
Όπως το γραπτό μήνυμα, αλλά είχε κάτι σαν εντοπιστή θέσης.
Έσβησα το τηλέφωνό μου και όταν το άναψα ξανά,
άρχισαν να έρχονται όλα,
καμιά πενηνταριά μηνύματα, το ένα μετά το άλλο.
Ήταν από το τηλέφωνό του και τα έσβησα όλα.
Έβγαινα από το σπίτι μόνο για να πάω στο μάθημα,
επειδή φοβόμουν να είμαι έξω.
Είναι δύσκολο
να εξηγήσω τον φόβο που ένιωθα.
Αν μπορούσα να μπω σε ένα κουτί και να το κλειδώσω,
θα ήταν καλύτερα.
Είχα φτάσει στο σημείο
που είτε θα ζούσα έτσι για το υπόλοιπο της ζωής μου
και θα ζούσα με τον φόβο,
ή θα επιβίωνε μόνο ένας από τους δυο μας.
Προετοίμαζα τον εαυτό μου ότι θα ζούσε ή εγώ ή αυτός.
ΜΑΡΤΙΟΣ
ΤΟΝ ΜΑΡΤΙΟ ΤΟΥ 2014,
Η ΣΕΪΝΤΙ ΕΞΑΣΦΑΛΙΣΕ ΠΕΡΙΟΡΙΣΤΙΚΑ ΜΕΤΡΑ ΕΝΑΝΤΙΟΝ ΤΟΥ ΤΕΡΙ ΜΟΡΙΣΟΝ
ΑΠΑΓΟΡΕΥΟΤΑΝ ΣΤΟΝ ΜΟΡΙΣΟΝ ΝΑ ΑΠΕΙΛΗΣΕΙ, ΝΑ ΚΑΚΟΠΟΙΗΣΕΙ
Ή ΝΑ ΕΠΙΚΟΙΝΩΝΗΣΕΙ ΜΕ ΤΗ ΣΕΪΝΤΙ ΜΕ ΟΠΟΙΟΝΔΗΠΟΤΕ ΤΡΟΠΟ
Ήξερα ότι θα θύμωνε περισσότερο,
και γι' αυτό περίμενα να κρυφτώ και μετά να καταθέσω την αίτηση.
Ο κύριος φόβος είναι η εκδίκηση
και γι' αυτό πολλές γυναίκες, συγκεκριμένα,
διστάζουν να λάβουν περιοριστικά μέτρα, επειδή είναι απλώς ένα χαρτί.
Δεν υπάρχει τίποτα που να τους κρατήσει μακριά σου.
Και να έλαβες περιοριστικά μέτρα,
μπορούν να σε βρουν προτού φτάσει η αστυνομία. Και μετά;
Δεν μπορούσα να προστατεύσω τα παιδιά μου
ούτε τον εαυτό μου.
Ήμουν τόσο αβοήθητη.
ΕΝΩ ΚΡΥΒΟΤΑΝ, Η ΣΕΪΝΤΙ ΑΠΟΦΑΣΙΣΕ
ΝΑ ΣΥΝΕΧΙΣΕΙ ΤΙΣ ΣΠΟΥΔΕΣ ΤΗΣ ΣΤΗ ΝΟΣΗΛΕΥΤΙΚΗ
ΤΕΧΝΙΚΟ ΚΟΙΝΟΤΙΚΟ ΚΟΛΛΕΓΙΟ ΟΖΑΡΚΣ ΠΑΝΕΠΙΣΤΗΜΙΟΥΠΟΛΗ ΡΙΤΣΓΟΥΝΤ ΒΑΛΕΪ
ΒΙΟΕΠΙΣΤΗΜΕΣ ΚΑΙ ΤΕΧΝΟΛΟΓΙΑ
ΜΑΡΤΙΟΣ
ΠΕΝΤΕ ΜΕΡΕΣ ΜΕΤΑ ΤΗΝ ΕΚΔΟΣΗ ΤΟΥ ΔΙΑΤΑΓΜΑΤΟΣ,
Η ΣΕΪΝΤΙ ΠΗΓΕ ΣΤΟ ΚΟΛΛΕΓΙΟ ΝΑ ΤΟΥΣ ΕΝΗΜΕΡΩΣΕΙ ΓΙΑ ΤΟΝ ΜΟΡΙΣΟΝ
Θυμάμαι ότι ήταν πρωί.
Είχα τελειώσει την πρωινή περιπολία
και έλαβα τηλεφώνημα ότι ήθελε να με δει μια φοιτήτρια.
Έφτασα στη φοιτητική μέριμνα και βρήκα τη Σέιντι.
Μου είπε ότι είχε διάταγμα περιοριστικών μέτρων
εναντίον κάποιου και πρότεινα
να ενημερώσουμε την Αστυνομία του Όζαρκ, επειδή ακούγεται σοβαρό.
ΥΠΗΡΕΣΙΑ ΦΟΙΤΗΤΙΚΗΣ ΜΕΡΙΜΝΑΣ
Με λένε Τζερόμ Ράνσομ, υπεύθυνος ασφαλείας στην πανεπιστημιούπολη Ρίτσγουντ Βάλεϊ
στη Νίξα του Μιζούρι.
Πήγαμε στην αίθουσα συνεδριάσεων,
εκείνη κάθισε εκεί,
ο αστυνόμος εδώ, κι εγώ κάθισα εδώ μπροστά.
ΤΖΕΡΟΜ ΡΑΝΣΟΜ
Μελετήσαμε τα χαρτιά της και συζητήσαμε σχέδιο δράσης.
Τον φοβόταν πολύ. Καταλάβαινες ότι ήταν αγχωμένη.
Φαινόταν αναστατωμένη.
Μας είπε "Το ξέρω ότι θα έρθει.
Είμαι σίγουρη. Δεν φοβάται".
Βγήκαμε απ' την πόρτα, γύρισα και της είπα
"Νομίζω ότι ο κος Μόρισον είναι εδώ.
Μείνε εδώ και πάω να ελέγξω".
Πήγα στη φοιτητική μέριμνα και τον είδα να στέκεται εκεί.
Κατεβήκαμε κάτω.
Οι πόρτες ήταν ανοιχτές όπως είναι τώρα
και τον σπρώξαμε στην πόρτα.
Τον στρίμωξα στην πόρτα.
Του είπαμε ότι παραβίασε το διάταγμα.
Ο αστυνόμος είπε "Συλλαμβάνεστε"
και ο αυτός είπε "Δεν καταλαβαίνω τι λέτε".
Έβγαλα από την τσέπη του το διάταγμα το οποίο του είχε επιδοθεί.
Είπα "Αν δεν κατάλαβες, είναι αυτό εδώ", βάζοντάς του το στη μούρη.
Οδηγήσαμε τον κο Μόρισον στο περιπολικό
και προσήχθη στη φυλακή για παραβίαση περιοριστικών μέτρων.
Η Σέιντι είχε τρομοκρατηθεί μόλις τον είδε.
Χαίρομαι που μίλησε και είχε το θάρρος να πει
"Έχω ανησυχίες για κάποιον".
Αν δεν είχε υποβάλει τα έγγραφα,
θα ζητούσαν από τον κο Μόρισον να φύγει και θα έφευγε.
Είχαμε, όμως, το δικαίωμα να τον συλλάβουμε, λόγω των εγγράφων.
Ο ΜΟΡΙΣΟΝ ΠΑΡΕΜΕΙΝΕ ΓΙΑ ΛΙΓΟ ΣΤΗ ΦΥΛΑΚΗ ΤΗΣ ΚΟΜΗΤΕΙΑΣ ΚΡΙΣΤΙΑΝ
ΚΑΙ ΜΕΤΑ ΑΦΕΘΗΚΕ ΕΛΕΥΘΕΡΟΣ
ΜΑΡΤΙΟΣ
ΑΠΡΙΛΙΟΣ
ΔΥΟ ΕΒΔΟΜΑΔΕΣ ΑΡΓΟΤΕΡΑ,
ΑΣΤΥΝΟΜΟΣ ΕΙΔΕ ΤΟΝ ΜΟΡΙΣΟΝ ΝΑ ΠΛΗΣΙΑΖΕΙ ΞΑΝΑ ΤΗ ΣΧΟΛΗ
Ο κος Μόρισον σταματά,
βγαίνει από το αυτοκίνητο και τρέχει στο περιπολικό.
Ο αστυνόμος βγαίνει από το όχημά του, παίρνει το όπλο
σημαδεύει τον κο Μόρισον και αρχίζει να του δίνει εντολές.
Ο αστυνόμος τον συλλαμβάνει.
Οδηγήθηκε ξανά στις φυλακές της κομητείας Κρίστιαν
για δεύτερη φορά.
Η ΔΕΥΤΕΡΗ ΣΥΛΛΗΨΗ ΤΟΥ ΜΟΡΙΣΟΝ
ΟΔΗΓΗΣΕ ΣΕ ΚΑΤΗΓΟΡΙΑ ΠΑΡΕΝΟΧΛΗΤΙΚΗΣ ΠΑΡΑΚΟΛΟΥΘΗΣΗΣ
ΤΟ ΒΑΣΙΚΟ ΤΕΚΜΗΡΙΟ ΕΝΑΝΤΙΟΝ ΤΟΥ ΒΡΕΘΗΚΕ ΣΕ ΕΝΑ ΤΕΤΡΑΔΙΟ ΣΤΟ ΟΧΗΜΑ ΤΟΥ
Ονομάζομαι Τζανέτ Μπλου.
Είμαι βοηθός κατήγορος
τα τελευταία 20 χρόνια.
Βρήκαμε το τετράδιο την 1η Απριλίου κατά τη σύλληψη.
Αυτά που βρήκαμε στο τετράδιο
μας κίνησαν τις υποψίες ότι αυτός ο άνθρωπος είναι επικίνδυνος.
Στο τετράδιο έγραφε
"Θέλω να σου πω ότι πρέπει να αυτοκτονήσεις.
Τελείωσε".
Το άλλο ανησυχητικό ήταν κι αυτό στο τετράδιο.
Λέει "Έχω ένα όπλο για σένα".
Βρήκαμε γράμματα που έστειλε μετά από τα περιοριστικά μέτρα,
και σε μια σελίδα γράφει
"Έχασες, χάρη σε όσα έκανες.
Μου έβαλες περιοριστικά μέτρα.
Αυτό θα με εμποδίσει από το να σου μιλάω;
Ούτε κατά διάνοια. Μείνε κρυμμένη.
Παράτα τη σχολή, επειδή αν οδηγείς ή πας με κάποιον άλλον,
θα είμαι στο πάρκινγκ να σε παρακολουθώ.
Περίμενε να φτάσεις στο σπίτι σου".
Είναι απειλές.
Την παρακολουθεί ενεργά και της το λέει.
Και μετά, όλα τα μηνύματα.
"Θα κατασκηνώσω έξω από το σπίτι σου. Θα μου μιλήσεις.
Γιατί μου το έκανες;
Θα έρθω στη σχολή σου και στο σπίτι σου, αν αυτό θέλεις".
Εγώ θα τρομοκρατούμουν.
Η Σέιντι τρομοκρατήθηκε,
επειδή ήξερε ότι αυτός γνώριζε πού έμενε η οικογένειά της.
ΠΕΡΙΟΔΕΥΟΝ ΔΙΚΑΣΤΗΡΙΟ ΚΟΜΗΤΕΙΑΣ ΚΡΙΣΤΙΑΝ
Η σκέψη μου ήταν να μείνει υπό κράτηση,
επειδή αποτελούσε απειλή για την ίδια αν έβγαινε.
Ξέρει ότι τον είχε καταγγείλει δύο φορές στην αστυνομία.
Είχε ήδη συλληφθεί δύο φορές.
Άρα, έπρεπε να τον κρατούσαμε υπό έλεγχο.
ΑΠΡΙΛΙΟΣ
ΣΤΙΣ 16 ΑΠΡΙΛΙΟΥ 2014,
ΞΕΚΙΝΑΕΙ Η ΠΡΟΚΑΤΑΡΚΤΙΚΗ ΑΚΡΟΑΣΗ ΤΟΥ ΜΟΡΙΣΟΝ
ΔΙΚΑΣΤΙΚΟ ΜΕΓΑΡΟ ΚΟΜΗΤΕΙΑΣ ΚΡΙΣΤΙΑΝ
Πήγαινα στην ακρόαση πολύ αγχωμένη,
επειδή ανησυχούσα για τη Σέιντι να βρεθεί στην ίδια αίθουσα μ' αυτόν,
να τον δει, να τον υποδείξει,
να πει "Αυτός είναι ο Τέρι Μόρισον που με παρενοχλούσε".
Η ΜΕΓΑΛΗ ΣΦΡΑΓΙΔΑ ΤΟΥ ΜΙΖΟΥΡΙ
Ζήτησαν αποκλεισμό τεκμηρίων.
Σε διάφορες περιπτώσεις αιτήθηκαν αλλαγή του δικαστή.
Ήταν η μία καθυστέρηση μετά την άλλη.
Ίσως σκέφτηκε ότι καθυστερώντας την υπόθεση,
η Σέιντι θα κουραζόταν και θα έλεγε "Φτάνει".
Δεν πίστευε ότι θα υπήρχε αποτέλεσμα,
ότι θα γινόταν κάτι.
ΑΠΡΙΛΙΟΣ
ΙΟΥΝΙΟΣ
ΤΕΛΙΚΑ, ΤΟΝ ΙΟΥΝΙΟ ΤΟΥ 2015,
Ο ΜΟΡΙΣΟΝ ΚΑΤΑΔΙΚΑΣΤΗΚΕ ΓΙΑ ΠΑΡΕΝΟΧΛΗΤΙΚΗ ΠΑΡΑΚΟΛΟΥΘΗΣΗ
ΣΕ ΤΕΣΣΕΡΑ ΧΡΟΝΙΑ ΚΑΘΕΙΡΞΗ
Μου είπε ότι η σχέση μας τελείωσε, ότι δεν με αγαπούσε
και ότι δεν ήθελε σχέσεις μαζί μου. Δεν ήθελε να μου μιλά.
Ναι, είναι…
Τώρα, που έμαθα τι είναι, το θεωρώ παρενοχλητική παρακολούθηση
και τι…
Τι σημαίνει.
Το έκανα για να την τρομάξω.
Το ξέρω πως ήταν λάθος,
επειδή τρόμαξε πολύ.
Δεν ήξερε μέχρι πού μπορούσα να φτάσω.
Ήθελα να μπει ένα τέλος, ακόμα και με την παρενόχληση.
Δεν θα της έκανα κακό.
Δεν θα σήκωνα χέρι επάνω της. Ήθελα, απλώς, κάποιες απαντήσεις.
Γιατί να κάνει ό,τι έκανε ή γιατί να πει όσα είπε για μένα.
Αυτό ήταν.
Έλεγε πράγματα που δεν ίσχυαν.
Εγώ δεν κακοποιώ.
Δεν κακοποιώ τις γυναίκες.
Ποτέ δεν θα έκανα κακό σε γυναίκα, επειδή είμαι άντρας
κι αυτή είναι γυναίκα. Είναι ο…
Είναι ο αδύναμος κρίκος.
Δεν ήθελα να με θεωρούν στόκερ.
Είναι ισάξιο του παιδόφιλου.
Είναι όσο χαμηλά μπορεί να φτάσει κάποιος.
Νιώθω σαν ένα τέρας.
Καλύτερα να με θεωρούν δολοφόνο παρά στόκερ.
Κατάλαβες;
Ο κος Μόρισον έχει ένα βίαιο παρελθόν.
Δεν υπάρχει πιο βίαιο από τον φόνο.
Ονομάζομαι Σκοτ Χιλ. Είμαι αστυνομικός στο Σπρίνγκφιλντ.
Ήμουν σε περιπολία στις 23 Σεπτεμβρίου του 2011…
ΣΚΟΤ ΧΙΛ ΛΟΧΙΑΣ, ΣΠΡΙΝΓΚΦΙΛΝΤ
…όταν κληθήκαμε σε σκηνή πυροβολισμών.
ΔΕΚΑΟΧΤΩ ΜΗΝΕΣ ΠΡΟΤΟΥ ΓΝΩΡΙΣΕΙ Ο ΜΟΡΙΣΟΝ ΤΗ ΣΕΪΝΤΙ,
Η ΑΣΤΥΝΟΜΙΑ ΚΛΗΘΗΚΕ ΣΕ ΕΝΑ ΠΕΡΙΣΤΑΤΙΚΟ ΒΙΑΣ
Μια γυναίκα, η Πριστίνα Τάινερ, είχε δεχτεί πυροβολισμό στο κεφάλι.
Μάρτυρες αναγνώρισαν τον Τέρι Μόρισον
ως τον ύποπτο που την πυροβόλησε,
και ακολούθως συνελήφθη για τον φόνο.
Δωμάτιο 212. Εδώ ο κος Μόρισον μπήκε μέσα
και τους σημάδεψε με όπλο.
Οι μάρτυρες ανέφεραν ότι τεντώθηκε πάνω από το κάγκελο
και την πυροβόλησε όταν κατέβαινε τη σκάλα.
Μια γυναίκα στο δωμάτιο γνώριζε τον κο Μόρισον από παλιά,
τον αναγνώρισε από φωτογραφίες υπόπτων
και τον συνέλαβαν τέσσερις μέρες μετά.
ΣΕΠΤΕΜΒΡΙΟΣ
ΤΟΝ ΣΕΠΤΕΜΒΡΙΟ ΤΟΥ 2011, Η ΚΟΜΗΤΕΙΑ ΓΚΡΙΝ ΚΑΤΗΓΟΡΗΣΕ ΤΟΝ ΤΕΡΙ ΜΟΡΙΣΟΝ ΓΙΑ ΦΟΝΟ
Η ΥΠΟΘΕΣΗ ΤΟΥ ΔΕΝ ΕΚΔΙΚΑΣΤΗΚΕ ΠΟΤΕ
ΔΙΚΑΣΤΙΚΟ ΜΕΓΑΡΟ ΚΟΜΗΤΕΙΑΣ ΓΚΡΙΝ
Η μάρτυρας αρνήθηκε να τον υποδείξει ως ύποπτο.
Είχε τρομοκρατηθεί.
Υπήρχαν φήμες ότι εκείνη ήταν ο αρχικός στόχος του
και όχι το τελικό θύμα.
Αυτό μάλλον την τρόμαξε,
επειδή είχε αναμειχθεί περισσότερο από όσο ήθελε.
Η φίλη της σκοτώθηκε μπροστά της, άρα κινδύνευε κι η ίδια.
ΑΣΤΥΝΟΜΙΚΟ ΤΜΗΜΑ ΣΠΡΙΝΓΚΦΙΛΝΤ
Η ΥΠΟΘΕΣΗ ΦΟΝΟΥ ΕΝΑΝΤΙΟΝ ΤΟΥ ΜΟΡΙΣΟΝ ΑΠΟΡΡΙΦΘΗΚΕ,
ΜΕΧΡΙ ΠΟΥ ΣΧΕΔΟΝ ΤΕΣΣΕΡΑ ΧΡΟΝΙΑ ΑΡΓΟΤΕΡΑ
ΟΙ ΝΤΕΤΕΚΤΙΒ ΑΚΟΥΣΑΝ ΟΤΙ Ο ΜΟΡΙΣΟΝ ΗΤΑΝ ΣΤΗ ΦΥΛΑΚΗ ΓΙΑ ΠΑΡΕΝΟΧΛΗΣΗ
Ο φόνος δεν παραγράφεται ποτέ.
Είχα ακόμα μια ευκαιρία να αποδοθεί δικαιοσύνη.
Έμαθα ότι η Σέιντι ήταν το θύμα της παρενόχλησης
και ήξερα ότι αν υπήρχαν νέες πληροφορίες,
αφού ήταν η τελευταία του σχέση,
ίσως να μοιράστηκε μαζί της κάποιες πληροφορίες για τον φόνο.
Έτσι, ήθελα να της μιλήσω.
Όταν την ανέκρινα, ξέσπασε σε κλάματα.
Φοβόταν ότι σε περίπτωση που αυτός αποφυλακιζόταν,
πίστευε ακράδαντα ότι θα την έβρισκε και θα τη σκότωνε.
Τον φόβο που έβλεπα στα μάτια της
δεν μπορεί κανείς να τον προσποιηθεί.
Ανέφερε ότι υπήρξε στιγμή
που της είχε πει ότι τη σκότωσε.
Αυτό έγινε πολύ σημαντικό στη δίκη για τους ενόρκους,
να ακούσουν ότι εκμυστηρεύτηκε σε μια πρόσφατη σχέση του
ότι σκότωσε το θύμα.
Σοκαρίστηκα όταν με πήρε τηλέφωνο.
Ο Τέρι είχε μπει στη φυλακή για παρενοχλητική παρακολούθηση.
Ο ντετέκτιβ Χιλ με βρήκε
και ήθελε να μου μιλήσει για το αν ήξερα κάτι για τον φόνο.
Μου το είπε ένα βράδυ, στα καλά καθούμενα.
Είπε "Ναι, τη σκότωσα, αλλά δεν το ξέρει κανείς εκτός από σένα
και θα αρνηθώ τα πάντα".
Τότε, εγώ δεν είπα τίποτα. Δεν ρώτησα τίποτα.
Δεν ήθελα να ξέρω.
Όσο λιγότερα ήξερα, τόσο το καλύτερο.
Η ΣΕΪΝΤΙ ΚΛΗΘΗΚΕ ΝΑ ΚΑΤΑΘΕΣΕΙ ΣΤΗ ΔΙΚΗ ΤΟΥ ΜΟΡΙΣΟΝ
ΣΧΕΤΙΚΑ ΜΕ ΤΗΝ ΟΜΟΛΟΓΙΑ ΤΟΥ ΓΙΑ ΤΟΝ ΦΟΝΟ
Δεν ήθελα να καταθέσω, επειδή,
αν καταθέσω και δεν καταδικαστεί;
Το σκέφτηκα και είπα πως δεν είχα τίποτα να χάσω.
Αν η κατάθεσή μου βοηθήσει στην υπόθεση,
αυτό θα με ωφελήσει. Όχι πως…
Ακούγεται άσχημο, αλλά τρόμαζα με τη σκέψη ότι θα έβγαινε.
Είχα τρομοκρατηθεί.
ΣΤΙΣ 12 ΜΑΡΤΙΟΥ ΤΟΥ 2018, Ο ΜΟΡΙΣΟΝ ΕΚΔΙΚΑΣΤΗΚΕ
ΓΙΑ ΤΟΝ ΦΟΝΟ ΤΗΣ ΠΡΙΣΤΙΝΑ ΤΑΪΝΕΡ
Όταν πήγα στη δίκη, ήμουν τόσο αγχωμένη.
ΑΙΘΟΥΣΑ ΔΙΚΑΣΤΗΡΙΟΥ
Θυμάμαι που ανέβηκα στο εδώλιο,
έβλεπα τους ενόρκους, τον Τέρι και όλους όσους ήταν εκεί και…
Ξέρω ότι με έβλεπαν που έτρεμα, επειδή έτρεμα πολύ.
Δεν ήθελα να τον κοιτάζω.
Έριχνα ματιές, αλλά δεν ήθελα να τον κοιτάξω.
Η κόρη μου, να 'ναι καλά, έχει μαχητικό πνεύμα.
Τον κοίταζε και ήθελε να κάνουν οπτική επαφή,
για να του πει "Δεν θα κερδίσεις".
ΣΤΙΣ 14 ΜΑΡΤΙΟΥ 2018, ΜΕΤΑ ΑΠΟ ΜΟΛΙΣ ΔΥΟ ΜΕΡΕΣ ΔΙΚΗΣ,
Ο ΤΕΡΙ ΜΟΡΙΣΟΝ ΚΡΙΘΗΚΕ ΕΝΟΧΟΣ ΓΙΑ ΦΟΝΟ
Όταν βγήκαν με την ετυμηγορία
κι είπαν "Ένοχος", παρά λίγο να λιποθυμήσω από χαρά.
Ανακουφίστηκα τόσο πολύ, έκλαιγα.
Θυμάμαι που βγήκε η κόρη του θύματος,
είχε ένα κοριτσάκι μαζί της, ένα μωρό.
Ο συνήγορος την πλησίασε και την αγκάλιασε.
Και μου την έφερε.
Και είπε…
"Αυτή η κυρία βοήθησε να μπει ο δολοφόνος της μητέρας σου στη φυλακή".
Ήταν δύσκολο.
Ο ΔΙΚΑΣΤΗΣ ΚΑΤΑΔΙΚΑΣΕ ΣΕ ΙΣΟΒΙΑ ΤΟΝ ΤΕΡΙ ΜΟΡΙΣΟΝ
ΜΕ ΠΙΘΑΝΟΤΗΤΑ ΑΠΟΦΥΛΑΚΙΣΗΣ, ΣΥΝ ΕΚΑΤΟ ΧΡΟΝΙΑ
Δεν ήξερε τι ήμουν ικανός να κάνω, μέχρι που καταδικάστηκα
για φόνο β' βαθμού.
Ναι, με φοβάται.
Ξέρω πώς φαίνεται αυτό.
Φαίνεται ότι είμαι βίαιος, ότι δεν πρέπει να αποφυλακιστώ ποτέ.
Βασικά, είμαι μοναχικός τύπος.
Μου αρέσει να με αφήνουν ήσυχο.
Έτσι το βλέπω.
Γίνομαι επικίνδυνος, αν με βάλεις σε θέση
όπου πρέπει να δείξω την εξουσία μου
και μπορώ να γίνω το άτομο που δεν θέλεις να δεις.
Ναι, έχω πιθανότητα αποφυλάκισης.
Είμαι 59 χρονών, θα πεθάνω στη φυλακή.
Δεν θα βγω ποτέ.
Στην ουσία, είναι ισόβια. Είναι θανατική καταδίκη.
Δεν θα τα παρατήσω ποτέ.
Θα συνεχίσω να αγωνίζομαι
μέχρι να εξαντληθούν οι ευκαιρίες μου. Δεν έχω κάτι άλλο να κάνω εδώ μέσα.
Δεν νιώθω άνετα, δεν θέλω να είμαι εδώ. Δεν θέλω να πεθάνω εδώ.
Γιατί να μην περάσω τον χρόνο που έχω εδώ για να μάθω τη νομοθεσία,
να κάνω κάτι που θα μου δώσει την ελευθερία μου;
Όταν ο δικαστής διάβασε ότι ήταν ισόβια συν εκατό χρόνια…
ένιωσα ένα βάρος να φεύγει από πάνω μου.
Η ποινή φυλάκισης για την παρενοχλητική παρακολούθηση
ήταν μόνο τρία μέχρι εφτά χρόνια
και μάλλον θα αποφυλακιζόταν με καλή διαγωγή.
Ένιωσα ότι δεν κατάφερε…
να με καταστρέψει.
Δεν νιώθω, όμως,
ότι ξεπερνάς ποτέ τις επιπτώσεις από μια τέτοια σχέση.
Μένουν μαζί σου για πάντα.
Υπάρχουν στιγμές που κλειδώνω τις πόρτες,
βάζω καρέκλες κάτω από τα πόμολα, για να μην μπει κανείς μέσα.
Όταν βιώνεις κάτι τέτοιο, έχεις εφιάλτες.
Μικρά πράγματα που βλέπεις με την άκρη του ματιού
και σε τρομάζουν για κλάσματα δευτερολέπτου και το ξαναζείς.
Αυτό συμβαίνει σε κάθε λογής ανθρώπους.
Δεν έχει σχέση πόσα λεφτά βγάζεις
ούτε πόσο καλός άνθρωπος είσαι.
Δεν έχει σχέση καν η ανατροφή σου.
Όταν τον γνώρισα, είχα μια δυνατή διαίσθηση
ότι δεν θα ήταν κάποιος που θα με ενδιέφερε, αλλά την αγνόησα.
Kαι μου στοίχισε.
Μακάρι να την άκουγα.
Αν πήγαινα με το ένστικτό μου,
δεν θα καθόμουν εδώ τώρα.
Μετά, όμως, σκέφτομαι
ότι έπρεπε να το περάσω για να δω πόσο δυνατή είμαι.
Υποτιτλισμός: Μαρία Ρούσσου